|  |  |
| --- | --- |
|  |  |
| Hr Raivo Pärnpuu  OÜ Lõuna Inkasso | 14.11.2025 nr 7-10/145-1 |
| **Kinnisasja avalikes huvides sundvõõrandamise menetlusest tuleneva tasu maksmine** |  |

Austatud härra Pärnpuu

Riigikohus jättis 14.10.2025 määrusega menetlusse võtmata OÜ Lõuna Inkasso kassatsioonikaebuse ja sellega lõppes kohtumenetlus, milles OÜ Lõuna Inkasso nõudis Siseministeeriumilt sundvõõrandatud Põhjamäe kinnisasja eest lisaks Kaanon Kinnisvarabüroo OÜ Metsakorralduse 21.04.2021 eksperthinnangu alusel tasumisele kuuluvale 5 300 eurole ka 34 700 euro suuruse summa väljamõistmist.

Kuivõrd kohtumenetlus ja sellega seonduvalt ka täiendava hüvitise maksmist puudutav vaidlus on lõppenud, siis pöördume Teie poole, et edastaksite Siseministeeriumile OÜ Lõuna Inkasso arvelduskonto numbri, kuhu Siseministeerium saab kanda tasu sundvõõrandatud Põhjamäe kinnistu eest. Küsitud info palume Teil esitada hiljemalt 28.11.2025 Siseministeeriumile e-posti aadressile [krista.pihlapuu@siseministeerium.ee](mailto:krista.pihlapuu@siseministeerium.ee).

Ühtlasi märgime, et juhul, kui Te oma arvelduskonto numbrit ei esita ning Siseministeeriumil ei ole võimalik Teile tasu kinnisasja sundvõõrandamise eest välja maksta, siis tulenevalt kinnisasja avalikes huvides omandamise seaduse § 30 lõikest 2 kantakse see summa Rahandusministeeriumi deposiitkontole, kust see siis nimetatud sätte lõike 4 kohaselt pärast kümne aastast hoiustamist riigi eelarvesse suunatakse.

|  |  |
| --- | --- |
| Lugupidamisega  (allkirjastatud digitaalselt)  Siim Vahi  varahaldusosakonna juhataja |  |

Krista Pihlapuu 6125097

krista.pihlapuu@siseministeerium.ee